Diari Oficial de la Generalitat Valenciana


Sumari del DOGV 5936, del 20-01-2009 (2009/24)

Acceptació de la delegació de la inspecció de l'impost sobre construccions, instal·lacions i obres i la taxa per llicències urbanístiques dels ajuntaments de San Miguel de Salinas i de Teulada.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/24


Data del document
:   16-12-2008

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Descriptors 

:   * Teulada
    * San Miguel de Salinas
    * competència administrativa
    * delegació de poders
    * administració local

Acceptació de la delegació de la inspecció de l'impost sobre construccions, instal·lacions i obres i la taxa per llicències urbanístiques dels ajuntaments de San Miguel de Salinas i de Teulada. [2009/24]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant el Decret del president de la Diputació Provincial d'Alacant de data 16 de desembre de 2008, de les delegacions efectuades pels plens dels ajuntaments de San Miguel de Salinas, de 31 d'octubre de 2008, i de Teulada, de 16 d'octubre de 2008, amb l'abast, les condicions generals i el contingut establits en l'Acord per a la «Delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i la resta d'ingressos de dret públic, dels municipis de la província" aprovat en la sessió del Ple provincial de data 1 de juliol de 2004, (BOP número 175, de data 31.07.2004, i el DOCV número 4819, de data 13.08.2004).  
Tributs i la resta d'ingressos de dret públic per als que es deleguen, en la Diputació Provincial d'Alacant, les facultats atribuïdes als ajuntaments que a continuació es detallen en matèria d'inspecció tributària:  
San Miguel de Salinas  
Impost sobre construccions, instal·lacions i obres.  
Taxa per llicències urbanístiques.  
Teulada  
Impost sobre construccions instal·lacions i obres.  
Taxa per llicències urbanístiques.  
Estes delegacions, realitzades a favor de la Diputació Provincial d'Alacant pels municipis de San Miguel de Salinas i Teulada, tindran efecte des de l'endemà de la seua publicació en el Butlletí Oficial de la Província d'Alacant i estaran vigents fins a la finalització del quint any a comptar del següent al de la seua entrada en vigor, i quedaran tàcitament prorrogades per períodes de cinc anys, si cap de les parts manifesta expressament la seua voluntat en contra, comunicant-ho a l'altra amb una antelació no inferior a sis mesos a la corresponent finalització o a la de qualsevol dels períodes de pròrroga.  
Alacant, 16 de desembre de 2008.- El president: José Joaquín Ripoll Serrano. La secretària general: Amparo Koninckx Frasquet.